CELEX: 32019R0914
Language: sl
Date: 2019-05-29 00:00:00
Title: Izvedbena uredba Komisije (EU) 2019/914 z dne 29. maja 2019 o izdaji dovoljenja za pripravek iz Bacillus licheniformis DSM 28710 kot krmni dodatek za pitovne purane, purane za razplod in manj pomembne vrste perutnine za pitanje in za nesenje jajc (imetnik dovoljenja Huvepharma NV) (Besedilo velja za EGP.)

5.6.2019   
               
               
                  SL
               
               
                  Uradni list Evropske unije
               
               
                  L 146/60
               
            
         IZVEDBENA UREDBA KOMISIJE (EU) 2019/914
         z dne 29. maja 2019
         o izdaji dovoljenja za pripravek iz Bacillus licheniformis DSM 28710 kot krmni dodatek za pitovne purane, purane za razplod in manj pomembne vrste perutnine za pitanje in za nesenje jajc (imetnik dovoljenja Huvepharma NV)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 1831/2003 določa dovoljenje za dodatke za uporabo v prehrani živali ter razloge in postopke za izdajo takih dovoljenj.
                  
               
                     (2)
                  
                  
                     V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za pripravek iz Bacillus licheniformis DSM 28710. Navedenemu zahtevku so bili priloženi zahtevani podatki in dokumenti iz člena 7(3) navedene uredbe.
                  
               
                     (3)
                  
                  
                     Navedeni zahtevek zadeva dovoljenje za pripravek iz Bacillus licheniformis DSM 28710 kot krmni dodatek za pitovne purane, purane za razplod in manj pomembne vrste perutnine za pitanje in za nesenje jajc ter njegovo uvrstitev v kategorijo dodatkov „zootehnični dodatki“.
                  
               
                     (4)
                  
                  
                     Z Izvedbeno uredbo Komisije (EU) 2017/1904 (2) je bila za deset let dovoljena uporaba pripravka iz Bacillus licheniformis DSM 28710, ki spada v kategorijo dodatkov „zootehnični dodatki“, kot krmnega dodatka za pitovne piščance in piščance za nesenje jajc.
                  
               
                     (5)
                  
                  
                     Evropska agencija za varnost hrane (v nadaljnjem besedilu: Agencija) je v mnenju z dne 28. novembra 2018 (3) ugotovila, da pripravek iz Bacillus licheniformis DSM 28710 pod predlaganimi pogoji uporabe nima škodljivega učinka na zdravje živali in okolje. Ugotovila je tudi, da se dodatek obravnava kot morebitni povzročitelj preobčutljivosti dihal in da ni mogoče sklepati, ali dodatek povzroča preobčutljivost ali draženje kože ali oči. Zato Komisija meni, da bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatka. Agencija je tudi ugotovila, da je dodatek lahko učinkovit pri izboljšanju razmerja med krmo in prirastom teže pri pitovnih puranih v priporočenem odmerku ter da se ta ugotovitev lahko razširi na purane za razplod in manj pomembne vrste perutnine za pitanje in za nesenje jajc. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analizni metodi krmnega dodatka v krmi, ki ga je predložil referenčni laboratorij, ustanovljen z Uredbo (ES) št. 1831/2003.
                  
               
                     (6)
                  
                  
                     Ocena pripravka iz Bacillus licheniformis DSM 28710 je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenega pripravka, kakor je opredeljena v Prilogi k tej uredbi.
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „stabilizatorji mikroflore“, se dovoli kot dodatek v prehrani živali v skladu s pogoji iz navedene priloge.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 29. maja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 268, 18.10.2003, str. 29.
         
            (2)  Izvedbena uredba Komisije (EU) 2017/1904 z dne 18. oktobra 2017 o izdaji dovoljenja za pripravek iz Bacillus licheniformis DSM 28710 kot krmni dodatek za piščance za pitanje in piščance za nesenje jajc (imetnik dovoljenja Huvepharma NV) (UL L 269, 19.10.2017, str. 27).
         
            (3)  EFSA Journal 2019;17(1):5536.
      
      
         
            PRILOGA
            
                        Identifikacijska številka dodatka
                     
                     
                        Ime imetnika dovoljenja
                     
                     
                        Dodatek
                     
                     
                        Sestava, kemijska formula, opis, analizna metoda
                     
                     
                        Vrsta ali kategorija živali
                     
                     
                        Najvišja starost
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum poteka veljavnosti dovoljenja
                     
                  
                        CFU/kg popolne krmne mešanice z vsebnostjo vlage 12 %
                     
                  
                        Kategorija zootehničnih dodatkov. Funkcionalna skupina: stabilizatorji mikroflore
                     
                  
                        4b1828
                     
                     
                        HuvePharma NV
                     
                     
                        
                           Bacillus licheniformis DSM 28710
                     
                     
                        
                           Sestava dodatka
                        
                        pripravek iz Bacillus licheniformis DSM 28710 z najnižjo vsebnostjo
                        3,2 × 109 CFU/g dodatka
                        v trdni obliki
                        
                           Lastnosti aktivne snovi
                        
                        žive spore Bacillus licheniformis DSM 28710
                        
                           Analizna metoda
                            (1)
                        
                        Za štetje Bacillus licheniformis DSM 28710 v krmnem dodatku, premiksu in krmi:
                        
                                    —
                                 
                                 
                                    metoda razmaza na plošči EN 15784.
                                 
                              Za identifikacijo Bacillus licheniformis DSM 28710:
                        
                                    —
                                 
                                 
                                    gelska elektroforeza v pulzirajočem polju (PFGE).
                                 
                              
                     
                        pitovni purani
                        purani za razplod
                        manj pomembne vrste perutnine za pitanje in za nesenje jajc
                     
                     
                        —
                     
                     
                        1,6 × 109
                        
                     
                     
                        —
                     
                     
                        
                                    1.
                                 
                                 
                                    V navodilih za uporabo dodatka in premiksa je treba navesti pogoje skladiščenja in obstojnost pri toplotni obdelavi.
                                 
                              
                                    2.
                                 
                                 
                                    Uporaba je dovoljena v krmi za purane, ki vsebuje enega od naslednjih odobrenih kokcidiostatikov: diklazuril, halofuginon, robenidin, lasalocid, maduramicin ali monenzin.
                                 
                              
                                    3.
                                 
                                 
                                    Uporaba je dovoljena v krmi za manj pomembne vrste perutnine za pitanje ali za nesenje jajc, ki vsebuje enega od naslednjih dovoljenih kokcidiostatikov: diklazuril ali lasalocid.
                                 
                              
                                    4.
                                 
                                 
                                    Nosilci dejavnosti poslovanja s krmo zaradi nevarnosti pri vdihavanju, stiku s kožo ali stiku z očmi za uporabnike dodatka in premiksov določijo postopke varnega ravnanja in ustrezne organizacijske ukrepe. Kadar izpostavljenosti prek kože, oči ali vdihavanja s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z ustrezno osebno zaščitno opremo.
                                 
                              
                     
                        25. junij 2029
                     
                  
               (1)  Podrobnosti o analiznih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.